stanford-oval/wikipedia huggingface dataset:
Nigidius Figulus
Teokset

Figuluksen luonnontieteellisiin, teologisiin ja kieliopillisiin teoksiin kuuluvat De diis, joka selvitti erilaisia kultteja ja seremonioita; tutkielmat ennustamisesta ja unien tulkitsemisesta; tuulista; sekä eläimistä. Hänen ainakin 29 kirjaa käsittänyt teoksensa Commentarii grammatici oli huonosti järjestetty kokoelma kielitieteellisiä, kieliopillisia ja muinaistutkimusta koskevia huomioita. Näissä hän esitti mielipiteen, että sanojen merkitys oli luonnollinen, eikä ihmisten määräämä. Hän kiinni erityistä huomiota ortografiaan ja pyrki erottamaan samalla tavalla kirjoitetut erimerkityksiset tai eri tavalla lausutut sanat. Pitkien vokaalien merkitsemiseen käytettyä merkkiä pidettiin hänen keksintönään, mutta nykyään se on osoitettu vanhemmaksi.
Etymologiassa Figulus pyrki löytämään sanoille roomalaiset selitykset, mikäli mahdollista. Hänen mukaansa frater (veli) oli fere alter (käytännöllisesti katsoen toinen (minä)). Quintilianus mainitsee Figuluksen retoriikkaa käsittelleen tutkielman De gestu.
Figuluksen teokset unohdettiin pian, koska hän kirjoitti vaikeatajuisesti ja mystisesti eivätkä roomalaiset olleet yleisesti kiinnostuneita hänen käsittelemistään aiheista.
Niittyjuhlat

Patruunapari saapumassa Niittyjuhlille.
Niittyjuhlat ovat 1800-luvulta peräisin oleva perinne, jota Tampereen kulttuuriyhdistys ry on pyrkinyt pitämään yllä järjestämällä vuosittain tätä nimeä kantavan tapahtuman. Se perustuu Finlaysonin puuvillatehtaan pitkäaikaisen omistajan ja patruunan Wilhelm von Nottbeckin 1860-luvulla aloittamaan perinteeseen; yrityksen työväen ja heidän perheidensä hyväksi järjestettyyn yhteiseen elonkorjuujuhlaan. Tapahtuman keskus oli vuoteen 2020 asti Finlaysonin palatsi ja sitä ympäröivä Finlaysonin puisto l. Wilhelm von Nottbeckin puisto, vuodesta 2022 lähtien Finlaysonin alueen keskellä sijaitseva Väinö Linnan aukio. Ajallisesti se sijoittuu yleensä elokuun toiselle sunnuntaille. Juhlien päätöskonsertit pidetään Finlaysonin kirkossa.
Nykymuotoisena juhlia on pidetty vuodesta 2009. Kulttuuriyhdistys haluaa myös tämän kulttuuripainotteisen iltapäivätapahtuman kautta tuoda esiin arvostuksensa sekä puuvillatehtaalle, sen työväelle, että patruuna von Nottbeckille. Näiden kolmen tekijän ansiosta Tampereesta aikanaan kasvoi sekä voimakas teollisuus- että kulttuurikaupunki. Finlaysonin tehdasalueen, sekä vuonna 1820 perustetun Finlayson Oy:n historia kertovat myös omalla tavallaan tästä vahvasta perinteestä.
Alkuperäisistä Niittyjuhlista 1860-luvulta alkaen kertoo myös historiikki:
…"tasaisella nurminiityllä Kuninkaan- ja Polttimonkadun välissä, minne tavallisesti levitettiin kankaita valkaistaviksi. Kankaat korjattiin tieltä ja yksinomaan tilaisuutta varten pystytettiin ken-tälle iso paviljonki kunniavieraita varten, musiikki- ja laululava, kaksi tanssilavaa ja erilaisia telineitä urheilu- ja muita tilaisuuksia varten."..."Paviljongin keskiaukon yläpuolelle oli maalattu suurin kirjaimin: OLKAAT TERWE TULTUA". (Gustav V. Lindfors: Finlaysonin tehtaat Tampereella, suomennos Mika Waltari)
Niemijärvi (Multia, Väätäiskylä)

| Niemijärvi |
| --- | --- |
Valtiot:  Suomi
Maakunnat:  Etelä-Pohjanmaa, Keski-Suomi
Kunnat:  Ähtäri, Multia
Koordinaatit:  62°38′46″N, 24°33′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pussijoen valuma-alue (35.64)
Laskujoki:  Umpinaisenpuro 
Järvinumero:  35.643.1.014
Mittaustietoja
Pinnankorkeus:  209,6 m  
Rantaviiva:  5,387 km  
Pinta-ala:  56,973 ha  
Saaria:  ei saaria 
 fiNiemijärvi 
Niemijärvi on Keski-Suomessa Multialla ja Ähtärissä Väätäiskylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 57 hehtaaria ja se on 1,7 kilometriä pitkä ja 800 metriä leveä. Järvellä ei ole kartan mukaan saaria. Sen rantaviivan pituus on 5,4 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Nummen pitäjäntupa

| Nummen pitäjäntupa> Nummis sockenstuga |
| --- | --- |

Sijainti:  Nummen kirkonkylä, Nummi, Uusimaa
Koordinaatit:  60°23'46.2"N 23°52'52.5"E
Rakennustyyppi:  Pitäjäntupa
Valmistumisvuosi:  1847
Omistaja:  Nummen kyläyhdistys ry
Runkorakenne:  hirsi
Julkisivumateriaali:  laudoitus
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nummen pitäjäntupa (ruots. Nummis sockenstuga) on entinen pitäjäntupa Nummella, Uudellamaalla. Nummen pitäjäntupa on valmistunut vuonna 1847 ja se siirrettiin nykyiselle paikalleen Nummen kirkon pohjoispuolelle vuonna 1896. Tuolloin rakennusta myös korotettiin ja levennettiin, sillä kunnanhallitus tarvitsi laajempia tiloja. Rakennukseen valmistui myös tilat kätilölle.
Nummen pitäjäntupa oli 1980-1990-luvuilla Hiiden Opiston käytössä. Nykyisin rakennuksessa toimii Nummen kyläyhdistys, joka sai talon käyttöönsä Nummi-Pusulan kunnalta 2000-luvulla.
Norjan 1. divisioona (amerikkalainen jalkapallo)

| 1>  divisjon |
| --- | --- |
Laji:  amerikkalainen jalkapallo
Maa(t):   Norja
Perustettu:  1986
Joukkueita:  5
Hallitseva mestari:  Oslo Vikings
Eniten mestaruuksia:  Oslo Vikings (14)
Alempi taso:  2. divisioona
Sivusto:  NAIF
Norjan 1. divisioona (norj. 1. divisjon) on amerikkalaisen jalkapallon korkein sarjataso Norjassa.
Joukkueet 2023

Eidsvoll 1814s
Kristiansand Gladiators
Lillestrøm Starfighters
Oslo Vikings
Sarpsborg Olavs Menn
Mestarit

| 0 | 1 | 2 | 3 |
| --- | --- | --- | --- |
|  2023: Oslo Vikings  2022: Eidsvoll 1814s  2019: Oslo Vikings  2018: Oslo Vikings  2017: Oslo Vikings  2016: Oslo Vikings  2015: Lura Bulls  2014: Kristiansand Gladiators  2013: Eidsvoll 1814s  |  2012: Oslo Vikings  2011: Oslo Vikings  2010: Eidsvoll 1814s  2009: Eidsvoll 1814s  2008: Eidsvoll 1814s  2007: Eidsvoll 1814s  2006: Eidsvoll 1814s  2005: Eidsvoll 1814s  2004: Eidsvoll 1814s  |  2003: Vålerenga Trolls  2002: Oslo Vikings  2001: Eidsvoll 1814s  2000: Oslo Vikings  1999: Oslo Vikings  1998: Oslo Vikings  1997: Vålerenga Trolls  1996: Vålerenga Trolls  1995: Vålerenga Trolls  |  1994: Vålerenga Trolls  1993: Vålerenga Trolls  1992: Oslo Vikings  1991: Oslo Vikings  1990: Oslo Vikings  1989: Vålerenga Trolls  1988: Vålerenga Trolls  1987: Vålerenga Trolls  1986: Vålerenga Trolls  |
Nummen seurakuntatalo

| Nummen seurakuntatalo> Nummis församlingshus |
| --- | --- |
 Nummen seurakuntatalo vuonna 2019
Sijainti:  Nummen kirkonkylä, Lohja, Uusimaa
Rakennustyyppi:  Seurakuntatalo
Valmistumisvuosi:  1983
Suunnittelija:  Arkkitehtitoimisto Lauri Hollmen
Rakennuttaja:  Nummen seurakunta
Omistaja:  Lohjan seurakunta
Julkisivumateriaali:  Tiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nummen seurakuntatalo (ruots. Nummis församlingshus) on Lohjalla Nummen alueseurakunnassa sijaitseva seurakuntatalo. Tiilirakenteisen rakennuksen on suunnitellut arkkitehtitoimisto Lauri Hollmen ja se on valmistunut vuonna 1983. Nummen seurakuntatalo sijaitsee Nummen kirkkoa vastapäätä Pitkäjärvelle päin olevassa rinteessä. Rakennuksen omistaa Lohjan seurakunta.
Nightwolf

Nightwolf on fiktiivinen hahmo Mortal Kombat -pelisarjassa. Hänen ääninäyttelijänään toimii Larry Omaha.
Taustaa

Nightwolf on shamaani ja intiaanipäällikkö. Hän on yksi Earthrealmin puolustajista. Nightwolfilla on ruskeat saappaat, harmaat housut, käsisuojukset, ruskea vaatetus, nuolenpääkoru kaulassa ja punaiset kasvomaalaukset sekä otsapanta. Hahmo esiintyi ensimmäisen kerran Mortal Kombat 3 -pelissä.
Nivelpussi

Nivelpussi
Nivelpussi eli nivelkotelo tai nivelkapseli on nivelonteloa ympäröivä pussi. Nivelpussissa on kaksi kalvoa. Ulompi kalvo on kollageenisyinen syykalvo (membrana fibrosa) ja sisempi on nivelvoidetta tuottava nivelkalvo (membrana synovialis).
Nivelrusto peittää nivelpussin sisällä nivelessä yhdistyvien luiden päät. Syykalvossa on runsaasti samoja hermoja, joita on niveleen liittyvissä lihaksissa.
Jäätynyt olkapää on vaiva, jossa olkanivel on tulehtunut. Plica-oireyhtymä on häiriö, jossa plica synovialis eli nivelkalvon poimu tulehtuu ja aiheuttaa polvessa liikeradan häiriön.
Vasemman solisluun alapinta.
Oikean lonkkaluun ulkopinta.
Nora Brockstedt

| Nora Brockstedt |
| --- | --- |
 Nora Brockstedt vuonna 1962
Henkilötiedot
Syntynyt: 20. tammikuuta 1923 Kristiania, Norja
Kuollut: 5. marraskuuta 2015 (92 vuotta) Oslo, Norja
Ammatti:  laulaja
Muusikko
Aktiivisena:  1943-2015
Tyylilajit:  iskelmämusiikki, jazz
  [ Muokkaa Wikidatassa ] [ ohje ]  
Nora Brockstedt (20. tammikuuta 1923 – 5. marraskuuta 2015) oli norjalainen laulaja. Brockstedt julkaisi debyyttikappaleensa Kanskje engang tilbake den komme / Enn en gang skal fuglene synge 1945. 1950-luvulla Brockstedt levytti lukuisia menestyskappaleita, kuten En lite pike i lave sko, Augustin ja Tango for to. Vuosina 1950-1954 Brockstedt muodosti Arne Bendiksenin, Per Asplinin, Oddvar Sannen, Fredrik Conradin ja Sølvi Wangin kanssa laulukvartetin The Monn Keys.
Brockstedt voitti vuonna 1960 kaikkien aikojen ensimmäisen Melodi Grand Prixin kappaleella Voi Voi ja valikoitui näin Norjan ensimmäiseksi edustajaksi saman vuoden Eurovision laulukilpailuun. Kansainvälisessä kilpailussa Brockstedt sijoittui neljänneksi 13 kilpailijan joukosta. Brockstedt voitti Melodi Grand Prixin uudestaan seuraavana vuonna kappaleella Sommer i Palma. Tällä kertaa Brockstedt sijoittui kansainvälisessä kilpailussa seitsemänneksi 16 kilpailijan joukosta. Brockstedt esitti myös vuoden 1963 Melodi Grand Prixissä voittokappaleen Solhverv, mutta tuona vuonna kansainväliseen Eurovision laulukilpailuun kappaleen esittäjäksi vaihdettiin Anita Thallaug.
Myöhempinä vuosina Brockstedt keskittyi jazzin levytykseen ja menestyi albumeilla As Time Goes By (2004) ja Christmas Songs (2005).
Osallistumiset Melodi Grand Prixiin

| Vuosi | Kappale | Sijoitus |
| --- | --- | --- |
| 1960 | Voi Voi | 1. |
| 1961 | Sommer i Palma | 1. |
| 1961 | Snu deg om | 2. |
| 1963 | Solhverv | 1. |
| 1963 | Drømmekjolen | 4. |
| 1965 | Med lok og lur | 2. |
| 1965 | Bare det aller, aller beste | 3. |
| 1968 | Nysgjerrig-Per | 2. |
| 1968 | Nordlys | 3. |
| 1977 | Mærra has sitt Ka'l | Semifinaalin 5. |
| 1977 | Springaren | Semifinaalin 6. |
Northern Lights (MUD)

Northern Lights on yksi suosituimmista AberMUDeista. Siinä edetään lyömällä erilaisia hirviöitä ja ratkomalla arvoituksia: tarkoitus on saada kokoon tietty määrä pisteitä, jotta pelaaja voi saavuttaa velhon (wizard) statuksen. Northern Lightsin perusti Anna "Vitastjern" Eklund vuonna 1992, ja pelin palvelin on pyörinyt käytännössä aina Luulajassa, Ruotsissa.
Aiheesta muualla

Virallinen sivu (Arkistoitu – Internet Archive) (englanniksi)
Nuijamaan raja-asema

| Nuijamaan kansainvälinen rajanylityspaikka |
| --- | --- |
Sijainti:  60°57.748′N, 028°32.812′E  Nuijamaa
Sijainti Suomessa:  Nuijamaantie 1740, 54230 Nuijamaa Lappeenrannan Nuijamaa
Venäjän vastaraja-asema:  Juustila (ven. Брусничное, Brusnitšnoje)
Suomen tulli:  Suomen tulli,  Nuijamaan tulli, Nuijamaan tullitoimipaikka
Suomen rajavartiosto:  Kaakkois-Suomen rajavartiosto
Venäjän rajavartiosto:  FSB:n Leningradin alueen rajahallinto
Venäjän tulli:  Tullipiste MAPP Brusnitšnoje,  Viipurin tulli, Luoteinen tullihallinto
Raja-aseman taso:  kansainvälinen raja-asema (24h)
Tiehallinnon kamerat:  Tiehallinto
Nuijamaan raja-asema eli Nuijamaa–Brusnitšnoje (ven. Нуйямаа-Брусничное) on kansainvälinen, ympäri vuorokauden auki oleva rajanylityspaikka Suomen kaakkoisrajalla Nuijamaan entisessä kunnassa, joka nykyisin kuuluu Lappeenrantaan. Raja-asema avattiin Suomen ja Neuvostoliiton välille 1975. Brusnitšnoje on Nuijamaan kansainvälisen rajanylityspaikan venäläisen vastapuolen nimi (ven. МАПП Брусничное, MAPP Brusnitšnoje, kansainvälinen ajoneuvojen tarkastuspiste Brusnitšnoje).
Matkustajamäärältään Nuijamaan rajanylityspaikka oli vuonna 2012 Suomen itärajan toiseksi vilkkain ylityspaikka Vaalimaan raja-aseman jälkeen. Nuijamaan rajanylityspaikalla tehtiin vuonna 2012 yhteensä 3 381 843 matkustajien rajatarkastusta.
Raja-asema sijaitsee Lappeenrannan ja Viipurin välissä Saimaan kanavan rannalla.
Nuijamaan rajanylityspaikka suljettiin 24.11.2023 klo 00.00 alkaen valtioneuvoston päätöksellä. Kansainvälisen suojelun hakeminen keskitettiin Raja-Joosepin rajanylityspaikalle. Päätös on voimassa 23.12.2023 asti. Rajanylityspaikkojen alueille ja niiden sivustoille oli rakennettu esteaitaa. Rajojen valvontaa tehostettiin Kaakkois-Suomen rajavartioston valvomalla rajaosuudella jalka- ja ajoneuvopartioinnilla, teknisellä valvonnalla, sekä miehitetyllä ja miehittämättömällä lentotoiminnalla.
Aiheesta muualla

Kuvia tai muita tiedostoja aiheesta Nuijamaan raja-asema Wikimedia Commonsissa
Nuijamaan rajanylityspaikka (Arkistoitu – Internet Archive) (rajaliikenne.fi)
Toimintaohje Nuijamaan rajanylityspaikalla (Arkistoitu – Internet Archive) (rajaliikenne.fi)
Jonotustilanne Suomen kaakkoisrajalla (Arkistoitu – Internet Archive) (rajaliikenne.fi)
eKarjala (Arkistoitu – Internet Archive): Nuijamaan vanha kartta
Suomen raja-asemat
| --- | --- |
Maaraja-asemat:  Haapovaara | Imatran Pelkola | Inari | Karesuvanto | Karikangas | Karigasniemi | Karttimo | Kilpisjärvi | Kivilompolo | Kivipuro | Kokkojärvi | Kolmikanta (Imatra) | Kurvinen | Kuusamo | Leminaho | Muonio | Niirala (Tohmajärvi) | Nuijamaa-Brusnitšnoje (Lappeenranta) | Nuorgam | Näätämö | Onkamo | Parikkala | Pello | Puitsi | Rajakangas | Raja-Jooseppi-Lotta (Sodankylä) | Ruhovaara | Salla | Santio (Virolahti) | Tornio-Haaparanta | Uukuniemi | Vaalimaa-Torfjanovka (Virolahti) | Vainikkala-Lužaika (Lappeenranta) | Valkeavaara | Vartius-Lyttä (Kuhmo) | Virtaniemi
Lentoasemat:  Enontekiö | Helsinki-Vantaa | Ivalo | Joensuu | Jyväskylä | Kajaani | Kemi-Tornio | Kittilä | Kokkola-Pietarsaari | Kuopio | Kuusamo | Lappeenranta | Maarianhamina | Mikkeli | Oulu | Pori | Rovaniemi | Savonlinna | Tampere-Pirkkala | Turku | Vaasa
Satamat:  Eckerö | Färjsundet | Hamina | Hanko | Haukipudas | Helsinki | Inkoo | Kalajoki | Kaskinen | Kemi | Kemiö | Kirkkonummi | Kokkola | Kotka | Kristiinankaupunki | Lappeenranta | Loviisa | Långnäs | Maarianhamina | Merikarvia | Naantali | Nuijamaa | Olkiluoto | Oulu | Parainen | Pernaja | Pietarsaari | Pohja | Pori | Porvoo | Raahe | Rauma | Salo | Sipoo | Taalintehdas | Tammisaari | Tornio | Turku | Uusikaupunki
Rautatieasemat:  Helsingin rautatieasema | Kouvolan rautatieasema | Vainikkalan rautatieasema
High and Mighty

| High and Mighty Uriah Heep |
| --- | --- | --- |

Studioalbumin tiedot
 Äänitetty : Roundhouse Recording Studios, Lontoo  joulukuu 1975–  maaliskuu 1976
 Julkaistu: kesäkuussa 1976
 Formaatti: LP, CD
 Tuottaja(t): Uriah Heep
 Tyylilaji: hard rock, progressiivinen rock
 Kesto: 39.25
 Levy-yhtiö:  Bronze Records    Warner Bros. Records
Muut kannet
   Expanded De-Luxe Edition (2004)      Albumin takakansi
Listasijoitukset
  Britannia: 55.    Yhdysvallat: 161.   Kts. lisää sijoituksia
Uriah Heepin muut studioalbumit
| Return to Fantasy 1975 | High and Mighty 1976 | Firefly 1977 |
High and Mighty on Uriah Heepin yhdeksäs studioalbumi, joka julkaistiin kesäkuussa 1976. Albumi poikkesi musiikillisesti yhtyeen aiemmasta tuotannosta, ja se sai kaksijakoiset mielipiteet yhtyeen jäseniltä sekä kriitikoilta. Osa yhtyeen jäsenistä ilmoitti turhautuneisuuden albumia kohtaan jo sen tekovaiheessa. Yhtyeen kitaristi Mick Box onkin todennut, että albumilla yhtyeen musiikki oli ”vähemmän raskasta ja nöyrempää” (viittaus esikoisalbumiin Very 'eavy... very 'umble).
High and Mighty on Uriah Heepin albumeista viimeinen, jolla lauloi yhtyeen alkuperäinen solisti David Byron – hänet erotettiin yhtyeestä saman vuoden heinäkuussa yhtyeen soitettua suunnitellut Espanjan keikkansa, ja hänen mukanaan lähti myös basisti John Wetton.
Albumi menestyi heikommin kuin edeltäjänsä; esimerkiksi Yhdysvalloissa albumi ylsi listan sijalle 161, kun taas yhtyeen edellinen albumi Return to Fantasy ylsi samassa maassa listan sijalle 85.
Taustaa

Yhtyeen edellistä albumia Return to Fantasya tehtäessä yhtyeen jäsenten välit tuottaja Gerry Broniin olivat huonommat kuin koskaan, ja lisäksi yhtyeen solisti David Byron ja kosketinsoittaja-kitaristi Ken Hensley olivat yhä enemmän riidoissa siitä, kumpi ansaitsi olla yhtyeen valokeilassa. High and Mightyn äänitysten aikana yhtyeen toimeentulo-ongelmat pahenivat.
Albumin julkaisun jälkeen alkanut kiertue ei sujunut ongelmitta; kitaristi Mick Box putosi lavalta kesken keikan Louisvillessa, Kentuckyn osavaltiossa Yhdysvalloissa, ja mursi oikean kätensä värttinäluun. Tästä huolimatta yhtye ei perunut ainuttakaan keikkaansa, vaikka se olikin Boxille hyvin kivuliasta. Jamaikan-kiertueella yhtye kuitenkin jätti soittamatta osan konsertista. Boxin värttinäluun murtuman lisäksi yhtyeen keikkojen ongelma oli solisti Byronin käytös; eräällä keikalla Yhdysvaltain Clevelandissa solisti Byron vaati 80 000 ihmisen edessä, että jokaisen yhtyeen jäsenen olisi pitänyt olla erillisessä limusiinissa hotellin ja kyseisen tapahtumapaikan välillä. Kosketinsoittaja-kitaristi Hensleylle viimeinen pisara Byronin käytöksessä oli eräällä keikalla Philadelphiassa 20 000 ihmisen edessä tapahtunut välikohtaus, jossa solisti Byron törmäsi mikrofonitelineeseen, jolloin yleisö nauroi hänelle. Tällöin hän käski yleisöä ”suksimaan vittuun”. Tämä oli Hensleylle liikaa, joka lensi kotiinsa kesken kiertueen. Tuottaja Bron suostutteli Hensleyn palaamaan, mutta tämän jälkeen solisti Byronin mukanaolo yhtyeen toiminnassa oli vaakalaudalla.
Äänitykset

»Miksi meidän täytyy pysyä täällä (nauhoituspaikalla) ja kuunnella tätä paskaa? Lähdetään pubin suuntaan.» 
(Yhtyeen jäsenten yleinen sanonta albumin nauhoitusten aikaan.)
High and Mightyn nauhoitukset aloitettiin joulukuussa 1975 ja päätettiin maaliskuussa 1976. Uriah Heepin vakiotuottaja Gerry Bron oli kiireinen muiden projektien parissa, joten yhtye tuotti albumin itse. Vuonna 2004 julkaistulla Expanded De-Luxe Editionilla on julkaistu kappaleiden ”Woman of the World” ja ”Footprints in the Snow” demoversiot, jotka Ken Hensley nauhoitti omassa yksityisessä studiossaan.
Albumin teko oli hankalaa, mikä johtui muun muassa solisti David Byronin vaikeasta käytöksestä. Hän oli esimerkiksi kerran purkaessaan suuttumista käskenyt yhtyeen jäsenten ”suksia vittuun”. Mick Box on puolestaan kertonut muistavansa tilanteen, jossa Byron yritti nauhoittaa lauluaan rumpali Lee Kerslaken lattiatomiin kiinnitetyn mikrofonin kautta. Tällöin entinen tuottaja Gerry Bron tuli huoneeseen, haukkui yhtyeen jäsenet ”hulluiksi”, ja käveli välittömästi pois paikalta. Byron erotettiinkin vaikean käytöksensä vuoksi yhtyeestä albumin julkaisun jälkeen.
Hensleyn sävellykset hallitsevat levyä; sen kymmenestä kappaleesta kahdeksan on hänen sävellyksiään, ja Hensley onkin myöhemmin todennut, että High and Mightyn työstäminen tuntui hänen sooloalbuminsa tekemiseltä. Hensleyn mukaan albumilla oli paljon hänen kappaleitaan yksinkertaisesti siitä syystä, ettei muilla yhtyeen jäsenillä ollut niitä tehtynä. Solisti David Byron on myös kertonut, että yhtyeen kitaristi Mick Box soittikin vain osalla albumin kappaleista kitaraa. Hensley sävelsi ainoastaan kappaleet ”Weep in Silence” ja ”Footprints in the Snow” yhdessä basisti John Wettonin kanssa.
Musiikki

»High and Mighty on vähemmän raskas ja enemmän nöyrä (kuin edelliset albumit)» 
(Mick Box)
Musiikkinäytteet
”Midnight” päättää albumin a-puolen.
Pianoballadi ”Confession” päättää albumin.
Äänitiedostojen kuunteluohjeet
Albumin aloittaa sanoituksiltaan dramaattinen hard rock -kappale ”One Way or Another”, joka julkaistiin myös singlenä. Basisti John Wetton laulaa kappaleen, koska solisti David Byron ei ollut kappaleen äänityksessä läsnä sairastumisen vuoksi. ”One Way or Another” -kappaletta seuraa bluesahtava balladi ”Weep in Silence”, joka edustaa hard rockia. Kappaleesta julkaistiin vuoden 2003 uusintapainoksella pidennetty versio, ja Ken Hensley on itse tehnyt oman versionsa kappaleesta. Kolmantena kappaleena toimii akustisen kitaran ja urkujen muodostama popahtava ”Misty Eyes”. Se alkaa kohdalla, jossa on ainoastaan solisti Byronin laulua. Albumin a-puolen päättää progressiivinen balladi ”Midnight”, joka on sanoituksiltaan synkkämielinen.
Albumin b-puolen aloittaa vauhdikas rock-kappale ”Can't Keep a Good Band Down”, josta oltiin julkaisemassa singleä yhtyeen kotimaassa. Sitä ei kuitenkaan koskaan julkaistu. Kappaleen sanoituksissa yhtye antaa näkökulmia kriitikoistaan. Kuudentena kappaleena toimii pianovetoinen ”Woman of the World”, josta löytyy hard rock -vivahteita. Kappaleesta julkaistiin single Saksassa. ”Woman of the Worldia” seuraa balladi ”Footprints in the Snow”. Sen sanoituksissa lauletaan rakkausongelmista. Kappaletta seuraa popahtava ja hidastempoinen ”Can't Stop Singing”, joka muistuttaa hieman diskomusiikkia. Kappaletta on verrattu jopa The Beatlesin tuotantoon. Yhdeksäntenä kappaleena toimii ”Make a Little Love”, joka edustaa suoraviivaista rockia. Kappaleen sanoituksissa lauletaan seksistä. Albumin päätöskappaleena toimii pianoballadi ”Confession”. Siinä kuullaankin ainoastaan solisti David Byronin laulua ja kosketinsoittaja Ken Hensleyn pianonsoittoa. Kappaleessa lauletaan sen sanoitusten mukaisesti ”synnintunnustuksesta”.
Vastaanotto

Albumi jakoi yhtyeen jäsenten mielipiteitä; esimerkiksi solisti David Byron kuvaili albumia ”pettymykseksi”. Myös yhtyeen entinen tuottaja Gerry Bron kertoi vihaavansa albumia, kun taas Ken Hensley kuvaili albumia yhdeksi suosikeistaan Uriah Heepiltä.
Yhtyeen jäsenten lisäksi myös kriitikot antoivat albumista kaksijakoista palautetta; esimerkiksi Sounds-musiikkilehti kehui albumin musiikillista tyylisuuntaa, kun taas allmusic.com-sivuston arvostelija Donald A. Guarisco antoi albumille arvosanaksi vain kaksi tähteä viidestä, kommentoiden ”albumin olevan liian epätasainen”. Hän kuitenkin korosti, että albumilla oli myös mahtavia rock-kappaleita, jotka ovat ”kuuntelemisen arvoisia yhtyeen musiikille omistautuneille”. Rateyourmusic.com-sivusto listasi albumin ilmestymisvuotensa parhaiden albumien listalla sijalle 763, toisin kuin yhtyeen edellistä albumia Return to Fantasya, joka ylsi oman ilmestymisvuotensa parhaiden albumien listalla sijalle 524.
High and Mightyn listamenestys oli heikkoa, ja sitä pidettiin jopa floppina. Isossa-Britanniassa albumi oli parhaimmillaan sijalla 55 ja Yhdysvalloissa sijalla 161. Myös esimerkiksi Suomessa albumi ylsi vain listan sijalle 27, kun yhtyeen edellinen albumi Return to Fantasy ylsi listalla sijalle 8.
Vastaanotto > Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Norja | 4. | 17 | 22/1976 |  |
|  Alankomaat | 14. | 2 |  |  |
|  Ruotsi | 21. | 2 | 8. kesäkuuta 1976 |  |
|  Suomi | 27. |  | kesäkuu 1976 |  |
|  Länsi-Saksa | 48. |  | 1976 |  |
|  Iso-Britannia | 55. | 1 | 12. kesäkuuta 1976 |  |
|  Yhdysvallat | 161. |  | 1974 |  |
Vastaanotto > Arvosteluja

Allmusic () linkki
Keikkailu

Yhtyeen jäsenten ongelmista huolimatta Uriah Heep keikkaili kesä–heinäkuussa 1976 runsaasti Euroopassa. Ensimmäinen keikka oli 4. kesäkuuta Saksan Rüsselsheimissa, ja viimeinen 25. heinäkuuta Espanjan Bilbaossa, joka myös jäi solisti Byronin ja basisti Wettonin viimeiseksi keikaksi yhtyeessä. Kyseisen keikan jälkeen yhtye teki seuraavan keikkansa 8. joulukuuta samana vuonna, soittaen tuolloin hard rock -yhtye Kissin kanssa. Byronin korvannut solisti John Lawton ja Wettonin korvannut basisti Trevor Bolder tekivät tuolloin ensiesiintymisensä yhtyeen kanssa.
Lisäksi yhtye oli keikkaillut runsaasti ympäri maailmaa maalis–toukokuussa 1976, vain hieman ennen albumin julkaisua. Yhtye oli suunnitellut tuolloin tekevänsä kolmekymmentäneljä keikkaa. Niistä viisi peruttiin, ja viiden paikkaa vaihdettiin.